Helhedsplanen for området med den gamle journalisthøjskole er klar. Et alsidigt kvarter med eget museum, ungdomsboliger og byhuse er på vej.

Annonce

AARHUS: Fra journalisthøjskole til fælleshus med café, museum og fællesspisning. Sådan lyder planen for den nuværende journalisthøjskole, som i 2019 flytter til Christiansbjerg. Dele af de gamle bygninger på Olof Palmes Allé bliver i stedet et samlingspunkt for de 1.000 beboere, der kommer til at bo i det nye kvarter. En helhedsplan for området er klar, og den nye bydel skal både indeholde 50 almene boliger, 300 ungdomsboliger og 20 eksklusive byhuse. Derudover bygges der blandt andet 40 boliger til socialt udsatte. I planerne skal journalisthøjskolens karakteristiske hovedbygning mod Olof Palmes Allé bevares, mens der bag den bliver bygget boliger fra to til ti etager.

Der er både almene boliger, byhuse og ungdomsboliger på vej til det nye boligkvarter ved den gamle journalisthøjskole. Visualisering: Sleth Arkitekter

Visualisering: Sleth Arkitekter

Det er FO Aarhus, der overtager bygningerne, hvorfra de vil skabe liv og fællesskab for hele området, ligesom planen er, at Museum Ovartaci bliver flyttet fra Psykiatrisk Hospital i Risskov til en fast plads på grunden. - Helhedsplanen for området ser spændende ud med blandede boligformer. Og FO's tanker om at bruge den gamle skole til et fælleshus med diverse aktiviteter giver kvalitet for såvel de nye beboere i kvarteret som for dem, der bor der i dag, siger Bünyamin Simsek (V), rådmand for Teknik og Miljø.

Annonce

Storbylandsby og højhus